CELEX: E2021C0271
Language: sl
Date: 2021-12-03 00:00:00
Title: Delegirana odločba Nadzornega organa Efte št. 271/21/COL z dne 3. decembra 2021 o vzpostavitvi večletnega programa nadzora za obdobje 2022–2026, ki ga morata izvajati Islandija in Norveška, za preverjanje uporabe zakonodaje EGP na področju živil in veterine [2022/293]

24.2.2022   
            
            
               SL
            
            
               Uradni list Evropske unije
            
            
               L 43/87
            
         
      DELEGIRANA ODLOČBA NADZORNEGA ORGANA EFTE št. 271/21/COL
      z dne 3. decembra 2021
      o vzpostavitvi večletnega programa nadzora za obdobje 2022–2026, ki ga morata izvajati Islandija in Norveška, za preverjanje uporabe zakonodaje EGP na področju živil in veterine [2022/293]
      NADZORNI ORGAN EFTE JE –
      ob upoštevanju Sporazuma med državami Efte o ustanovitvi nadzornega organa in sodišča in zlasti Protokola 1 k Sporazumu,
      ob upoštevanju akta iz točke 11b dela 1.1 poglavja I in točke 31q poglavja II Priloge I ter točke 164 poglavja XII Priloge II k Sporazumu EGP, Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (uredba o uradnem nadzoru) (1) (v nadaljnjem besedilu: Uredba (EU) 2017/625), ter zlasti člena 118(1) Uredbe,
      kakor je bil spremenjen in prilagojen Sporazumu EGP s Protokolom 1 k Sporazumu in sektorskimi prilagoditvami iz prilog I in II k Sporazumu,
      ob upoštevanju naslednjega:
      Za izvrševanje zakonodaje EGP s področja živil in veterine so odgovorne države Efte, katerih pristojni organi z organiziranjem uradnega nadzora spremljajo in preverjajo, da se relevantne zahteve EGP učinkovito spoštujejo in izvršujejo.
      Iz člena 116 Uredbe (EU) 2017/625 izhaja, da strokovnjaki Nadzornega organa Efte (v nadaljnjem besedilu: Nadzorni organ) na Islandiji in Norveškem, izvajajo nadzor, vključno s presojami, da preverijo uporabo zakonodaje EGP. Nadzorni organ mora ta nadzor izvajati na področjih živil in krme, zdravja in dobrobiti živali, živalskih stranskih proizvodov in pridobljenih proizvodov, fitofarmacevtskih sredstev, ekološke pridelave ter delovanja nacionalnih sistemov nadzora in pristojnih organov, ki te sisteme upravljajo.
      Iz člena 118(1) Uredbe (EU) 2017/625 izhaja, da mora Nadzorni organ vzpostaviti program nadzora za nadzor, ki ga izvajajo njegovi strokovnjaki na Islandiji in Norveškem, kakor je določeno v členu 116(1) navedene uredbe.
      Ta večletni program nadzora je določen za nekatera prednostna področja za obdobje 2022–2026. Merila, ki se uporabljajo za prednostno razvrščanje področij, med drugim vključujejo ugotovljena tveganja in nova vprašanja (na primer bolezni živali ali krize na področju živil ali krme), relevantnost sektorja na Islandiji in Norveškem, preteklo uspešnost Islandije in Norveške na zadevnem področju in informacije iz relevantnih virov, vključno s prednostnimi nalogami, ki jih je Evropska komisija določila v svojem programu nadzora (2) –
      SPREJEL NASLEDNJO ODLOČBO:
      
                  1.
               
               
                  Večletni program nadzora za obdobje 2022–2026, ki ga strokovnjaki Nadzornega organa izvajajo na Islandiji in Norveškem, kot je določeno v členu 116(1) Uredbe (EU) 2017/625, je določen v Prilogi k tej odločbi.
               
            
                  2.
               
               
                  Ta odločba je naslovljena na Islandijo in Norveško.
               
            
                  3.
               
               
                  Ta odločba začne veljati na dan podpisa.
               
            
                  4.
               
               
                  Ta odločba je verodostojna v angleškem jeziku.
               
            
         V Bruslju, 3. decembra 2021
         Za Nadzorni organ Efte na podlagi Odločbe o prenosu pooblastil št. 130/20/COL,
         
            Högni S. KRISTJÁNSSON
            
               odgovorni član kolegija
            
         
         
            
               Melpo-Menie JOSÉPHIDÈS
            
            
               sopodpisana kot direktorica
            
            
               za pravne in izvršilne zadeve
            
         
      
      
         (1)  Vključena v Sporazum EGP s Sklepom Skupnega odbora EGP št. 210/2019 z dne 27. septembra 2019.
      
         (2)  Izvedbeni sklep Komisije (EU) 2020/1550 z dne 23. oktobra 2020 o vzpostavitvi večletnega programa nadzora, ki ga strokovnjaki Komisije izvajajo v državah članicah za preverjanje uporabe zakonodaje Unije o agroživilski verigi, za obdobje 2021–2025 (UL L 354, 26.10.2020, str. 9).
   
   
      
         PRILOGA
         V tej prilogi je določen večletni program nadzora za obdobje 2022–2026, ki ga strokovnjaki Nadzornega organa izvajajo na Islandiji in Norveškem na področjih, zajetih z Uredbo (EU) 2017/625.
         Večletni program nadzora zajema področja iz člena 1(2) Uredbe (EU) 2017/625 ter druga področja iz navedene uredbe, kot so goljufije in nadzor uvoza.
         Nadzorni organ je opredelil nekatera prednostna področja znotraj področij živil in krme, zdravja in dobrobiti živali, živalskih stranskih proizvodov in pridobljenih proizvodov, ekološke pridelave, goljufije in nadzora uvoza ter delovanja nacionalnih sistemov nadzora in pristojnih organov.
         Nadzor, ki ga izvaja Nadzorni organ, zajema opredeljena prednostna področja na Islandiji in Norveškem. Posebna vprašanja, ki jih zajemajo posamezni nadzori, se prilagodijo razmeram v vsaki državi, za Islandijo pa veljajo izjeme, ki se uporabljajo v zvezi z zakonodajo na področju zdravja in dobrobiti živali.
         Strokovnjaki Nadzornega organa izvajajo nadzor, vključno s preverjanji na kraju samem, presojami in analizami na podlagi dokumentacije, v skladu s členom 116 Uredbe (EU) 2017/625.
         Nadzorni organ izvaja nadzor, da se doseže visoka raven pokritosti na področjih, ki jih je opredelil kot prednostna in ki zahtevajo pregled stopnje izvajanja in učinkovitosti sistemov uradnega nadzora in izvršilnih ukrepov.
         V delu A Priloge so navedena ustrezna področja nadzora skupaj s cilji nadzora Nadzornega organa za obdobje 2022–2026. V delu B Priloge so opredeljena prednostna območja v okviru vsakega območja nadzora.
         
            Del A – Področja nadzora in cilji nadzora Nadzornega organa
         
         1)   Živila in varnost živil
         
         Preverjanje skladnosti z veljavno zakonodajo EGP o živilih in varnosti živil, ki ureja proizvodnjo in dajanje na trg živil živalskega in neživalskega izvora (vključno s sledljivostjo in označevanjem, mikrobiološko varnostjo in zoonozami, ki se prenašajo s hrano), ostanke in onesnaževala, potrošniške informacije o živilih ter uporabo prehranskih in zdravstvenih trditev, materialov in izdelkov, ki so v stiku z živili, ter izvajanje uradnega nadzora v zvezi s tem.
         2)   Krma in varnost krme
         
         Preverjanje skladnosti z veljavno zakonodajo EGP, ki ureja varnost krme (vključno s higieno krme, odobritvijo in registracijo obratov, onesnaževali, sledljivostjo in označevanjem krme), medicirano krmo, trženje in uporabo krme ter izvajanje uradnega nadzora v zvezi s tem.
         3)   Živalski stranski proizvodi in pridobljeni proizvodi
         
         Preverjanje skladnosti z veljavno zakonodajo EGP, ki ureja živalske stranske proizvode in pridobljene proizvode ter izvajanje uradnega nadzora v zvezi s tem.
         4)   Zdravje živali
         
         Preverjanje skladnosti z veljavno zakonodajo EGP, ki ureja zdravje živali, s poudarkom na upravljanju zdravja živali, programih za doseganje statusa, prostega bolezni, in ohranjanja takega statusa, nadzoru glavnih aktivnih bolezni živali in pripravljenosti na obvladovanje več izbruhov epizootije ter izvajanju uradnega nadzora v zvezi s tem.
         5)   Dobrobit živali
         
         Preverjanje skladnosti z veljavno zakonodajo EGP, ki ureja dobrobit živali za rejne živali na kmetijah, med prevozom in zakolom, depopulacijo in usmrtitvijo v nujnih primerih ter izvajanje uradnega nadzora v zvezi s tem.
         6)   Ekološka pridelava
         
         Preverjanje skladnosti z veljavno zakonodajo EGP, ki ureja pridelavo in označevanje ekoloških proizvodov ter izvajanje uradnega nadzora v zvezi s tem.
         7)   Vstop blaga in živali iz tretjih držav v EGP
         
         Preverjanje skladnosti z veljavno zakonodajo EGP, ki ureja uradni nadzor živali in blaga, ki vstopajo na Islandijo in Norveško iz tretjih držav, vključno s skladnostjo z zahtevami za mejne kontrolne točke ter splošnimi in posebnimi zahtevami EGP, ki se uporabljajo za zadevne živali in blago. Poseben poudarek bo na pravilih iz Uredbe (EU) 2017/625 ter z njo povezanih delegiranih in izvedbenih aktov.
         8)   Splošni in horizontalni vidiki
         
         Preverjanje skladnosti z veljavno zakonodajo EGP, ki ureja identifikacijo in spremljanje goljufivih ali zavajajočih praks na področjih, ki jih zajema Uredba (EU) 2017/625, ter uradni nadzor v zvezi s tem. Preverjanje, ali Islandija in Norveška sprejemata ustrezne nadaljnje ukrepe za odpravo morebitnih posebnih ali sistemskih pomanjkljivosti, ugotovljenih med nadzorom Nadzornega organa. Preverjanje vzpostavljenih ureditev za preverjanje učinkovitosti uradnega nadzora.
         
            Del B – Prednostna področja
         
         
                      
                  
                  
                     
                        Prednostno področje
                     
                  
                  
                     
                        2022–2026
                     
                  
               
                     
                        Živila in varnost živil
                     
                  
                  
                     Živila živalskega izvora
                  
                  
                     (npr. varnost mesa sesalcev in ptic ter proizvodov iz njega, mleka in mlečnih izdelkov ter ribiških proizvodov in higiena proizvodnje živih školjk)
                  
               
                     Živila neživalskega izvora
                  
                  
                     Varnost sadja in zelenjave, zelišč, začimb in kalčkov, vključno z onesnaževali
                  
                  
                      
                  
               
                     Ostanki in onesnaževala
                  
                  
                     (ostanki zdravil za uporabo v veterinarski medicini, pesticidov in okoljskih onesnaževal)
                  
               
                     Potrošniške informacije o živilih ter uporaba prehranskih in zdravstvenih trditev
                  
                  
                     Potrošniške informacije o živilih ter uporaba prehranskih in zdravstvenih trditev
                  
                  
                      
                  
               
                     Materiali in izdelki, ki so v stiku z živili
                  
                  
                      
                  
                  
                     Materiali in izdelki, ki so v neposrednem ali posrednem stiku z živili
                  
               
                     
                        Krma in varnost krme
                     
                  
                  
                     Splošna varnost krme
                  
                  
                     Varnost krme v vseh fazah, vključno s primarno proizvodnjo, odobritvijo in registracijo obratov, higieno krme, sledljivostjo, označevanjem in onesnaževali
                  
               
                     Medicirana krma
                  
                  
                      
                  
                  
                     Proizvodnja, distribucija in uporaba medicirane krme
                  
               
                     Trženje in uporaba krme
                  
                  
                      
                  
                  
                     Dajanje krme v promet in njena uporaba, vključno z označevanjem in obveščanjem uporabnikov, pakiranjem in predstavitvijo
                  
               
                     
                        Živalski stranski proizvodi
                     
                  
                  
                     Živalski stranski proizvodi in pridobljeni proizvodi
                  
                  
                     Živalski stranski proizvodi in pridobljeni proizvodi
                  
               
                     
                        Zdravje živali
                     
                  
                  
                     Zdravje vodnih živali
                  
                  
                     Upravljanje zdravja živali, vključno s programi za doseganje statusa, prostega bolezni, in ohranitev takega statusa, ter aktivne epizootije (npr. aviarna influenca)
                  
               
                     Zdravje kopenskih živali
                  
               
                     Pripravljenost in preprečevanje
                  
                  
                     Načrtovanje ravnanja v nepredvidljivih razmerah
                  
               
                     
                        Dobrobit živali
                     
                  
                  
                     Na kmetiji
                  
                  
                     Prašiči, kokoši nesnice, pitovni piščanci, drobnica in govedo
                  
               
                     Prevoz
                  
               
                     Ob usmrtitvi
                  
                  
                      
                  
                  
                     Zakol, usmrtitev v nujnih primerih in usmrtitev zaradi depopulacije
                  
               
                     
                        Ekološka pridelava
                     
                  
                  
                     Ekološka pridelava
                  
                  
                     Ekološka pridelava
                  
               
                     
                        Vstop blaga in živali iz tretjih držav v EGP
                     
                  
                  
                     Skladnost mejnih kontrolnih točk
                  
                  
                     Skladnost ponovno določenih in novih mejnih kontrolnih točk in kontrolnih središč
                  
               
                     Uradni nadzor nad živalmi in blagom
                  
                  
                     Uradni nadzor nad živimi živalmi in proizvodi neživalskega in živalskega izvora iz tretjih držav
                  
               
                     
                        Splošni in horizontalni vidiki
                     
                  
                  
                     Spremljanje izvajanja priporočil
                  
                  
                     Spremljanje izvajanja sektorskih priporočil in splošni pregled
                  
               
                     Goljufije
                  
                  
                     Vzpostavljene ureditve za boj proti goljufivim ali zavajajočim praksam
                  
               
                     Preverjanje učinkovitosti uradnega nadzora
                  
                  
                     Vzpostavljene ureditve za preverjanje učinkovitosti uradnega nadzora